Държавен вестник, бр. 67, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  67
Строителният техник изпълнява разнообразни 
дейности, част от които се осъществяват на стро­
ителните обекти, а друга част – в офис. Поради 
характера на работата на открито и прекратяването 
на СМР при ниски температури се наблюдава 
сезонност в работата – значително по-голямо на­
товарване през пролетно-летния период и по-слабо 
през есенно-зимния. Понякога се налага да се 
работи извънредно през лятото, а по изключение 
и в почивните дни. Работата в офиса включва 
участие в изготвяне на инвестиционни проекти, 
проучване и съставяне на техническа документация 
и се осъществява при нормално работно време 
и натовареност.
Строителният техник използва геодезическа 
техника (теодолити, нивелири, жалони). За из­
готвяне на техническа документация и участие 
в инвестиционното проектиране той използва 
правилници, справочници, нормативни документи 
в строителството, компютри със специализиран 
софтуер.
Личностните качества, които се изискват за уп­
ражняване на професията „Строителен техник“, са: 
умение за планиране, за организация и ръководство 
на колективна трудова дейност, прецизност при 
спазване на изисквания и инструкции, отговорност, 
коректност, логическо мислене и комбинативност 
за справяне в проблемни ситуации, самоконтрол, 
предприемчивост.
Строителният техник има възможност да работи 
във фирми с дейност в областта на строителството. 
2.2. Възможности за продължаване на профе­
сионалното обучение
Придобилият трета степен на професионална 
квалификация по професията „Строителен техник“ 
може да се обучава по друга специалност от тази 
професия или да продължи обучението си по про­
фесията „Геодезист“ от професионално направле­
ние „Архитектура, урбанизъм и геодезия“ – трета 
степен на професионална квалификация, като 
обучението по общата, отрасловата, както и по 
част от специфичната по професията задължителна 
професионална подготовка се зачита. 
2.3. Възможности за професионална реализа­
ция съгласно Националната  класификация  на 
професиите  и  длъжностите  (НКПД)  в Репу­
блика България, утвърдена със Заповед № 742 
от 27.12.2005 г., Заповед № 416 от 08.06.2006 г., 
Заповед № 884 от 07.11.2006 г., Заповед № 969 от 
28.12.2007 г.; Заповед № 01/1114 от 30.12.2008 г. на 
министъра на труда и социалната политика – ли­
цата, придобили трета степен на професионална 
квалификация по професията „Строителен техник“, 
могат да заемат длъжностите 3112 Строителен тех­
ник, 3112-3001 Техник, водно строителство, 3112-3004 
Техник, гражданско строителство (конструктор), 
3112-3005 Техник, гражданско строителство (хидра­
влик), 3112-3007 Техник, инвеститорски контрол, 
3112-3009 Техник, строителство и архитектура, 
3112-3010 Техник, строителство на метрополитен, 
3112-3011 Техник, транспортно строителство, 3118 
Чертожници, 3118-3002 Чертожник, архитектура, 
3118-3005 Чертожник, гражданско строителство, 
3118-3014 Чертожник, промишлено строителство, 
1223 Ръководители на производствени и оперативни 
звена в строителството и проектирането, 1223-3006 
Технически ръководител, 3413 Агенти по имоти, 
3413-3001 Агент, недвижими имоти, 3413-3002 Бро­
кер, недвижими имоти, както и други длъжности, 
включени при актуализиране на НКПД.
3. Цели на обучението
3.1. Цели на обучението по общата задължител­
на професионална подготовка – единна за всички 
професионални направления
След завършване на обучението по професията 
обучаваният трябва да:
· познава, спазва и прилага правилата за здра­
вословни и безопасни условия на труд и опазва 
околната среда;
· познава съществуващите икономически и 
социални отношения, процеси и явления, свързани 
с упражняваната професия, както и социалния 
диалог и колективното трудово договаряне;
· познава стопанското управление и пазарните 
отношения, мястото и ролята в тях на отделните 
лица, на фирмите, институциите и държавата, 
свързани със строителството на нови сгради и 
инженерни съоръжения; 
· съзнава необходимостта от повишаване на 
квалификацията си, свързана с прилагането на 
нови технологии в строителството;
· познава правилата за работа с компютър и 
използва специфични програмни продукти;
· използва техническа и технологична докумен­
тация и стандартизирана строителна терминология 
на български и на чужд език (един от официалните 
езици на ЕС);
· участва активно при изпълнение на задачите, 
съдейства на членовете на екипа и при необходи­
мост търси помощ от тях, отнася се с чувство на 
отговорност към тяхната безопасност, контролира 
работата на целия екип; 
· осъществявя ефективна комуникация с колеги, 
клиенти и с прекия си ръководител, спазвайки 
йерархичния ред.
3.2. Цели на обучението по отрасловата задъл­
жителна професионална подготовка – единна за 
всички професии от професионално направление 
„Строителство“
След завършване на обучението по професията 
обучаваният трябва да:
· познава и прилага нормативните документи 
при изпълнение на трудовите си задължения; 
· познава основните строителни материали, 
знае и прилага правилата за транспортирането и 
съхранението им;
· познава елементите на сгради, видовете кон­
струкции и етапите при изграждането им;
· измерва и изчислява ръчно, с калкулатор и 
компютър (чрез специализиран софтуер) размери, 
площи и обеми;
· познава правилата за работа с универсални и 
специфични строителни инструменти, експлоатира 
правилно машини и инструменти, като познава 
тяхното устройство и принцип на работа; 
· познава и спазва технологичната последова­
телност за изпълнение на строителните работи;
· познава и спазва нормативните документи, 
регламентиращи дейностите в строителството;